# Επίσημη Εφημερίδα L 278/2021

| | ISSN 1977-0669 |
| --- | --- |
| Επίσημη Εφημερίδα
  της Ευρωπαϊκής Ένωσης | L 278 |
| | |
| Έκδοση στην ελληνική γλώσσα | Νομοθεσία | 64ό έτος2 Αυγούστου 2021 |

ISSN 1977-0669

Επίσημη Εφημερίδα

της Ευρωπαϊκής Ένωσης

L 278

Έκδοση στην ελληνική γλώσσα

Νομοθεσία

64ό έτος2 Αυγούστου 2021

---

| Περιεχόμενα | | II   Μη νομοθετικές πράξεις | Σελίδα |
| --- | --- | --- | --- |
| | | ΑΠΟΦΑΣΕΙΣ |
| | * | Απόφαση (ΕΕ) 2021/1274 της Ευρωπαϊκής Κεντρικής Τράπεζας, της 27ης Ιουλίου 2021, σχετικά με την περαιτέρω εκχώρηση των αρμοδιοτήτων λήψης ορισμένων αποφάσεων που αφορούν την πιστοποίηση φορέα παραγωγής και ορισμένων αρμοδιοτήτων που αφορούν τις διαδικασίες πιστοποίησης των πιστοποιημένων φορέων παραγωγής, καθώς και σχετικά με την κατάργηση της απόφασης (ΕΕ) 2016/1975 (ΕΚΤ/2021/32) | 1 |

Περιεχόμενα

II   Μη νομοθετικές πράξεις

Σελίδα

ΑΠΟΦΑΣΕΙΣ

*

Απόφαση (ΕΕ) 2021/1274 της Ευρωπαϊκής Κεντρικής Τράπεζας, της 27ης Ιουλίου 2021, σχετικά με την περαιτέρω εκχώρηση των αρμοδιοτήτων λήψης ορισμένων αποφάσεων που αφορούν την πιστοποίηση φορέα παραγωγής και ορισμένων αρμοδιοτήτων που αφορούν τις διαδικασίες πιστοποίησης των πιστοποιημένων φορέων παραγωγής, καθώς και σχετικά με την κατάργηση της απόφασης (ΕΕ) 2016/1975 (ΕΚΤ/2021/32)

1

| EL | Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις των οποίων οι τίτλοι έχουν τυπωθεί με λευκά στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Μη νομοθετικές πράξεις

ΑΠΟΦΑΣΕΙΣ

| 2.8.2021 | EL | Επίσημη Εφημερίδα της Ευρωπαϊκής Ένωσης | L 278/1 |
| --- | --- | --- | --- |

2.8.2021

EL

Επίσημη Εφημερίδα της Ευρωπαϊκής Ένωσης

L 278/1

---

ΑΠΟΦΑΣΗ (ΕΕ) 2021/1274 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 27ης Ιουλίου 2021

σχετικά με την περαιτέρω εκχώρηση των αρμοδιοτήτων λήψης ορισμένων αποφάσεων που αφορούν την πιστοποίηση φορέα παραγωγής και ορισμένων αρμοδιοτήτων που αφορούν τις διαδικασίες πιστοποίησης των πιστοποιημένων φορέων παραγωγής, καθώς και σχετικά με την κατάργηση της απόφασης (ΕΕ) 2016/1975 (ΕΚΤ/2021/32)

Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 1,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 16,

Έχοντας υπόψη την απόφαση (ΕΕ) 2020/637 της Ευρωπαϊκής Κεντρικής Τράπεζας, της 27ης Απριλίου 2020, σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ (ΕΚΤ/2020/24) (1), και ιδίως το άρθρο 20 παράγραφοι 2 και 3,

Εκτιμώντας τα ακόλουθα:

| (1) | Σύμφωνα με το άρθρο 20 παράγραφος 1 της απόφασης (ΕΕ) 2020/637 (ΕΚΤ/2020/24), η εκτελεστική επιτροπή είναι αρμόδια να λαμβάνει αποφάσεις σχετικά με την πιστοποίηση φορέα παραγωγής βάσει του άρθρου 6, παράγραφοι 1, 3 και 7, των άρθρων 7 και 10, του άρθρου 14 παράγραφοι 1 και 4 και των άρθρων 16 έως 19 της εν λόγω απόφασης. Το άρθρο 20 παράγραφος 2 της απόφασης (ΕΕ) 2020/637 (ΕΚΤ/2020/24) παρέχει στην εκτελεστική επιτροπή τη δυνατότητα να εκχωρεί περαιτέρω σε μέλος της συγκεκριμένες αρμοδιότητες λήψης αποφάσεων σχετικά με την πιστοποίηση φορέα παραγωγής. Επιπλέον, σύμφωνα με το άρθρο 20 παράγραφος 3 της εν λόγω απόφασης, η εκτελεστική επιτροπή μπορεί επίσης να εκχωρεί περαιτέρω συγκεκριμένες αρμοδιότητες λήψης αποφάσεων σε μέλος του προσωπικού της Ευρωπαϊκής Κεντρικής Τράπεζας (ΕΚΤ). |
| --- | --- |

(1)

Σύμφωνα με το άρθρο 20 παράγραφος 1 της απόφασης (ΕΕ) 2020/637 (ΕΚΤ/2020/24), η εκτελεστική επιτροπή είναι αρμόδια να λαμβάνει αποφάσεις σχετικά με την πιστοποίηση φορέα παραγωγής βάσει του άρθρου 6, παράγραφοι 1, 3 και 7, των άρθρων 7 και 10, του άρθρου 14 παράγραφοι 1 και 4 και των άρθρων 16 έως 19 της εν λόγω απόφασης. Το άρθρο 20 παράγραφος 2 της απόφασης (ΕΕ) 2020/637 (ΕΚΤ/2020/24) παρέχει στην εκτελεστική επιτροπή τη δυνατότητα να εκχωρεί περαιτέρω σε μέλος της συγκεκριμένες αρμοδιότητες λήψης αποφάσεων σχετικά με την πιστοποίηση φορέα παραγωγής. Επιπλέον, σύμφωνα με το άρθρο 20 παράγραφος 3 της εν λόγω απόφασης, η εκτελεστική επιτροπή μπορεί επίσης να εκχωρεί περαιτέρω συγκεκριμένες αρμοδιότητες λήψης αποφάσεων σε μέλος του προσωπικού της Ευρωπαϊκής Κεντρικής Τράπεζας (ΕΚΤ).

| (2) | Προς περαιτέρω απλοποίηση των διαδικασιών πιστοποίησης οι αρμοδιότητες λήψης αποφάσεων σχετικά με την πιστοποίηση φορέα παραγωγής βάσει του άρθρου 6, παράγραφοι 1, 3 και 7, και του άρθρου 7 της απόφασης (ΕΕ) 2020/637 (ΕΚΤ/2020/24) θα πρέπει να εκχωρηθούν περαιτέρω στο μέλος της εκτελεστικής επιτροπής στο οποίο αναφέρεται η Διεύθυνση Τραπεζογραμματίων. Επιπλέον, οι διαδικασίες σχετικά με τις δραστηριότητες των πιστοποιημένων φορέων παραγωγής, για τις οποίες απαιτείται η πρότερη γραπτή συγκατάθεση της ΕΚΤ βάσει του άρθρου 10 παράγραφος 1 της απόφασης (ΕΕ) 2020/637 (ΕΚΤ/2020/24), θα πρέπει να απλοποιηθούν μέσω της περαιτέρω εκχώρησης της αρμοδιότητας λήψης αποφάσεων σχετικά με τη χορήγηση της εν λόγω συγκατάθεσης σε μέλος του προσωπικού της Διεύθυνσης Τραπεζογραμματίων. |
| --- | --- |

(2)

Προς περαιτέρω απλοποίηση των διαδικασιών πιστοποίησης οι αρμοδιότητες λήψης αποφάσεων σχετικά με την πιστοποίηση φορέα παραγωγής βάσει του άρθρου 6, παράγραφοι 1, 3 και 7, και του άρθρου 7 της απόφασης (ΕΕ) 2020/637 (ΕΚΤ/2020/24) θα πρέπει να εκχωρηθούν περαιτέρω στο μέλος της εκτελεστικής επιτροπής στο οποίο αναφέρεται η Διεύθυνση Τραπεζογραμματίων. Επιπλέον, οι διαδικασίες σχετικά με τις δραστηριότητες των πιστοποιημένων φορέων παραγωγής, για τις οποίες απαιτείται η πρότερη γραπτή συγκατάθεση της ΕΚΤ βάσει του άρθρου 10 παράγραφος 1 της απόφασης (ΕΕ) 2020/637 (ΕΚΤ/2020/24), θα πρέπει να απλοποιηθούν μέσω της περαιτέρω εκχώρησης της αρμοδιότητας λήψης αποφάσεων σχετικά με τη χορήγηση της εν λόγω συγκατάθεσης σε μέλος του προσωπικού της Διεύθυνσης Τραπεζογραμματίων.

| (3) | Οι σημαντικές περιπτώσεις μη συμμόρφωσης που διαπιστώνονται κατά τη διάρκεια επιθεωρήσεων των πιστοποιημένων φορέων παραγωγής ενδέχεται να απαιτούν διακοπή της δραστηριότητας στοιχείου ασφαλείας του ευρώ με άμεση ισχύ. Προς διευκόλυνση της ταχείας αντίδρασης της ΕΚΤ η αρμοδιότητα λήψης των αποφάσεων σχετικά με την εν λόγω διακοπή θα πρέπει να εκχωρηθεί περαιτέρω σε μέλος του προσωπικού της Διεύθυνσης Τραπεζογραμματίων. |
| --- | --- |

(3)

Οι σημαντικές περιπτώσεις μη συμμόρφωσης που διαπιστώνονται κατά τη διάρκεια επιθεωρήσεων των πιστοποιημένων φορέων παραγωγής ενδέχεται να απαιτούν διακοπή της δραστηριότητας στοιχείου ασφαλείας του ευρώ με άμεση ισχύ. Προς διευκόλυνση της ταχείας αντίδρασης της ΕΚΤ η αρμοδιότητα λήψης των αποφάσεων σχετικά με την εν λόγω διακοπή θα πρέπει να εκχωρηθεί περαιτέρω σε μέλος του προσωπικού της Διεύθυνσης Τραπεζογραμματίων.

| (4) | Η απόφαση (ΕΕ) 2016/1975 της Ευρωπαϊκής Κεντρικής Τράπεζας (ΕΚΤ/2016/39) (2) αναφέρεται στις αρμοδιότητες της εκτελεστικής επιτροπής βάσει του άρθρου 3 παράγραφος 2 της απόφασης ΕΚΤ/2013/54 της Ευρωπαϊκής Κεντρικής Τράπεζας (3). Η απόφαση ΕΚΤ/2013/54 καταργήθηκε με την απόφαση (ΕΕ) 2020/637 (ΕΚΤ/2020/24). Για λόγους σαφήνειας η απόφαση (ΕΕ) 2016/1975 (ΕΚΤ/2016/39) θα πρέπει επίσης να καταργηθεί. |
| --- | --- |

(4)

Η απόφαση (ΕΕ) 2016/1975 της Ευρωπαϊκής Κεντρικής Τράπεζας (ΕΚΤ/2016/39) (2) αναφέρεται στις αρμοδιότητες της εκτελεστικής επιτροπής βάσει του άρθρου 3 παράγραφος 2 της απόφασης ΕΚΤ/2013/54 της Ευρωπαϊκής Κεντρικής Τράπεζας (3). Η απόφαση ΕΚΤ/2013/54 καταργήθηκε με την απόφαση (ΕΕ) 2020/637 (ΕΚΤ/2020/24). Για λόγους σαφήνειας η απόφαση (ΕΕ) 2016/1975 (ΕΚΤ/2016/39) θα πρέπει επίσης να καταργηθεί.

| (5) | Προς διασφάλιση της συλλογικής ευθύνης της εκτελεστικής επιτροπής θα πρέπει να υποβάλλεται σε αυτή ετήσια έκθεση σχετικά με κάθε απόφαση που λαμβάνεται βάσει υπεξουσιοδότησης είτε από το μέλος της εκτελεστικής επιτροπής στο οποίο εκχωρούνται περαιτέρω οι ως άνω αρμοδιότητες είτε από μέλος του προσωπικού της Διεύθυνσης Τραπεζογραμματίων, |
| --- | --- |

(5)

Προς διασφάλιση της συλλογικής ευθύνης της εκτελεστικής επιτροπής θα πρέπει να υποβάλλεται σε αυτή ετήσια έκθεση σχετικά με κάθε απόφαση που λαμβάνεται βάσει υπεξουσιοδότησης είτε από το μέλος της εκτελεστικής επιτροπής στο οποίο εκχωρούνται περαιτέρω οι ως άνω αρμοδιότητες είτε από μέλος του προσωπικού της Διεύθυνσης Τραπεζογραμματίων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Περαιτέρω εκχώρηση αρμοδιοτήτων λήψης αποφάσεων σχετικά με την πιστοποίηση φορέων παραγωγής και τη χορήγηση πρότερης γραπτής συγκατάθεσης της ΕΚΤ

1.   Η εκτελεστική επιτροπή εκχωρεί περαιτέρω στο μέλος της στο οποίο αναφέρεται η Διεύθυνση Τραπεζογραμματίων την αρμοδιότητα λήψης αποφάσεων σχετικά με την πιστοποίηση φορέα παραγωγής βάσει του άρθρου 6, παράγραφοι 1, 3 και 7, και του άρθρου 7 της απόφασης (ΕΕ) 2020/637 (ΕΚΤ/2020/24).

2.   Η εκτελεστική επιτροπή εκχωρεί περαιτέρω στον Προϊστάμενο της Διεύθυνσης Τραπεζογραμματίων και στον Προϊστάμενο του Τμήματος Διαχείρισης Νομίσματος της Διεύθυνσης Τραπεζογραμματίων την αρμοδιότητα λήψης αποφάσεων σχετικά με τη χορήγηση πρότερης γραπτής συγκατάθεσης της ΕΚΤ κατά το άρθρο 10 παράγραφος 1 της απόφασης (ΕΕ) 2020/637 (ΕΚΤ/2020/24) σε πιστοποιημένο φορέα παραγωγής που συμμορφώνεται με το σύνολο των προδιαγραφών πιστοποίησης των άρθρων 3 και 4 της εν λόγω απόφασης, καθώς και των υποχρεώσεων του άρθρου 9 της ίδιας απόφασης.

Άρθρο 2

Περαιτέρω εκχώρηση αρμοδιότητας λήψης αποφάσεων σχετικά με την άμεση διακοπή δραστηριότητας στοιχείου ασφαλείας του ευρώ

Η εκτελεστική επιτροπή εκχωρεί περαιτέρω σε δύο μέλη του προσωπικού της Διεύθυνσης Τραπεζογραμματίων, τα οποία είναι εξουσιοδοτημένα να διενεργούν επιθεωρήσεις σύμφωνα με το άρθρο 11 της απόφασης (ΕΕ) 2020/637 (ΕΚΤ/2020/24), την αρμοδιότητα να λαμβάνουν αποφάσεις με τις οποίες απαιτείται από πιστοποιημένο φορέα παραγωγής η διακοπή της δραστηριότητας στοιχείου ασφαλείας του ευρώ με άμεση ισχύ σύμφωνα με το άρθρο 14 παράγραφος 1 της εν λόγω απόφασης.

Άρθρο 3

Υποχρέωση υποβολής εκθέσεων

1.   Το μέλος της εκτελεστικής επιτροπής στο οποίο αναφέρεται η Διεύθυνση Τραπεζογραμματίων υποβάλλει στην εκτελεστική επιτροπή ετήσια έκθεση σχετικά με τις αποφάσεις που λαμβάνονται κατά το προηγούμενο ημερολογιακό έτος δυνάμει του άρθρου 1 παράγραφος 1, εκτός αν δεν έχουν ληφθεί τέτοιες αποφάσεις.

2.   Η Διεύθυνση Τραπεζογραμματίων υποβάλλει στην εκτελεστική επιτροπή ετήσια έκθεση σχετικά με τις αποφάσεις που λαμβάνονται κατά το προηγούμενο ημερολογιακό έτος δυνάμει του άρθρου 1 παράγραφος 2 και του άρθρου 2, εκτός αν δεν έχουν ληφθεί τέτοιες αποφάσεις.

Άρθρο 4

Κατάργηση

Με την παρούσα απόφαση καταργείται η απόφαση (ΕΕ) 2016/1975 (ΕΚΤ/2016/39).

Άρθρο 5

Έναρξη παραγωγής αποτελεσμάτων

Η παρούσα απόφαση αρχίζει να παράγει αποτελέσματα την ημέρα της κοινοποίησής της στους αποδέκτες.

Άρθρο 6

Αποδέκτες

Η παρούσα απόφαση απευθύνεται στους φορείς παραγωγής και τους πιστοποιημένους φορείς παραγωγής στοιχείων ασφαλείας του ευρώ και στοιχείων του ευρώ.

Φρανκφούρτη, 27 Ιουλίου 2021.

Η Πρόεδρος της ΕΚΤ

Christine LAGARDE

---

(1)  
  ΕΕ L 149 της 12.5.2020, σ. 12.

1

(2)  Απόφαση (ΕΕ) 2016/1975 της Ευρωπαϊκής Κεντρικής Τράπεζας, της 8ης Νοεμβρίου 2016, σχετικά με την εκχώρηση των αρμοδιοτήτων χορήγησης προσωρινής πιστοποίησης (ΕΚΤ/2016/39) (ΕΕ L 304 της 11.11.2016, σ. 9).

2

(3)  Απόφαση ΕΚΤ/2013/54 της Ευρωπαϊκής Κεντρικής Τράπεζας, της 20ής Δεκεμβρίου 2013, σχετικά με τις διαδικασίες πιστοποίησης των φορέων παραγωγής στοιχείων ασφαλείας του ευρώ και στοιχείων του ευρώ και την τροποποίηση της απόφασης ΕΚΤ/2008/3 (ΕΕ L 57 της 27.2.2014, σ. 29).

3

---